**ΘΕΜΑΤΑ ΠΟΥ ΑΦΟΡΟΥΝ ΦΟΙΤΗΤΕΣ ΠΟΥ ΘΕΛΟΥΝ ΝΑ ΜΕΤΑΚΙΝΗΘΟΥΝ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ERASMUS+**

1. **ΣΥΜΦΩΝΙΑ ΜΑΘΗΣΗΣ (Learning Agreement) ERASMUS+ ΣΤΟ ΕΞΑΜΗΝΟ ΤΗΣ ΜΕΤΑΚΙΝΗΣΗΣ**

Για το εξάμηνο που είστε φοιτητής ERASMUS+ στο εξωτερικό αντί για δήλωση μαθημάτων στο ΑΠΘ, συμπληρώνετε ηλεκτρονικά τη Συμφωνία Μάθησης (Learning Agreement) του προγράμματος ERASMUS+ που παρέχεται από το Τμήμα Ευρωπαϊκών Προγραμμάτων ΑΠΘ <https://eurep.auth.gr/el/students/studies/learning_agreement_for_studies> . H Συμφωνία Μάθησης περιλαμβάνει τον Πίνακα Α όπου δηλώνετε τα μαθήματα που θα παρακολουθήσετε στο Ίδρυμα Υποδοχής στο εξωτερικό και τον Πίνακα Β που περιλαμβάνει τα μαθήματα που θα αντιστοιχίσετε στο Τμήμα μας στο ΑΠΘ.

**ΠΡΟΣΟΧΗ!!!**

**Πίνακας Α**: Το σύνολο των μονάδων ECTS των μαθήματων στο Ίδρυμα Υποδοχής που θα δηλώσετε εδώ θα πρέπει να είναι:

* 30 για ένα ακαδημαϊκό εξάμηνο.

**Πίνακας B**: Το σύνολο των μονάδων ECTS των μαθήματων που θα αντιστοιχίσετε στο Τμήμα μας και θα δηλώσετε εδώ θα πρέπει να είναι:

* 30 κατά προτίμηση και 20 κατ' ελάχιστο για ένα ακαδημαϊκό εξάμηνο.

Η αντιστοίχιση των μαθημάτων του Πίνακα Α με μαθήματα του Τμήματός μας στον Πίνακα Β γίνεται από τους διδάσκοντες. Προτού δηλωθούν στον Πίνακα Β απαιτείται βεβαίωση (συνημμένο με τίτλο «**1\_BΕΒΑΙΩΣΗ ΑΝΑΓΝΩΡΙΣΗΣ ΜΑΘΗΜΑΤΟΣ ERASMUS.docx**») από τους διδάσκοντες ότι θα γίνει αυτή η αντιστοίχιση. Για να διευκολυνθούν οι μετακινούμενοι φοιτητές στη συμπλήρωση των 30 ECTS του Πίνακα Β, όπως και για εκτεθούν σε αντικείμενα που δεν περιλαμβάνονται στο πρόγραμμα σπουδών του Τμήματός μας, το Τμήμα μας έχει αποφασίσει να αναγνωρίζονται **μέχρι δύο** μαθήματα του Πίνακα Α σαν Ελεύθερες Επιλογές χωρίς να απαιτείται αντιστοίχιση με μαθήματα του Προγράμματος Σπουδών του Τμήματός μας. Το αντικείμενο των μαθημάτων αυτών θα πρέπει να είναι συναφές με το αντικείμενο του Πολιτικού Μηχανικού, δηλαδή δεν αφορά παρακολούθηση ξένης γλώσσας, πολιτιστικών θεμάτων, αθλητισμού κ.τ.λ. (δες Ενότητα 3.2). Διαφορετικά αναγράφονται στο Παράρτημα Διπλώματος με ένδειξη ότι δεν υπολογίζονται για λήψη πτυχίου ούτε στο βαθμό πτυχίου (δες Ενότητα 3.3).

Για περισσότερες πληροφορίες και διευκρινίσεις οι ενδιαφερόμενοι φοιτητές μπορούν να επικοινωνούν με τη Γραμματεία μας, το Συντονιστή ECTS του Τμήματός μας και το Τμήμα Ευρωπαϊκών Προγραμμάτων ΑΠΘ.

1. **ΔΗΛΩΣΗ ΜΑΘΗΜΑΤΩΝ ΣΤΟ ΑΠΘ ΣΤΟ ΕΞΑΜΗΝΟ ΤΗΣ ΜΕΤΑΚΙΝΗΣΗΣ**

Για το εξάμηνο που είστε φοιτητής Erasmus στο εξωτερικό δεν επιτρέπεται να κάνετε δήλωση μαθημάτων στο ΑΠΘ. Στην επιστροφή σας, μπορείτε να προσκομίσετε στη Γραμματεία του Τμήματος αίτηση για εκπρόθεσμη δήλωση μαθημάτων μόνο για μαθήματα που έχετε διδαχτεί σε προηγούμενη χρονιά και να εξεταστείτε το Σεπτέμβριο (συνημμένο με τίτλο **«2\_AΙΤΗΣΗ ΔΗΛΩΣΗ ΜΑΘΗΜΑΤΩΝ ΕΚΠΡΟΘΕΣΜΗ H ΑΛΛΑΓΕΣ»)**.

1. **ΑΝΤΙΣΤΟΙΧIΣΗ/ΑΝΑΓΝΩΡΙΣΗ ΜΑΘΗΜΑΤΩΝ ΣΤΗΝ ΕΠΙΣΤΡΟΦΗ**

**Υπάρχουν 3 περιπτώσεις:**

|  |  |  |
| --- | --- | --- |
| **1.Υπάρχει αντιστοίχιση που μου δίνει απαλλαγή από εξέταση στο ΑΠΘ** | **2.Δεν υπάρχει αντιστοίχιση όμως θέλω να αναγνωριστεί ως Ελεύθερη Επιλογή** | **3.Δεν υπάρχει αντιστοίχιση και δεν μπορεί να αναγνωριστεί ως Ελεύθερη Επιλογή, όμως θα περαστεί στο παράρτημα διπλώματος** |

**3.1 ΥΠΑΡΧΕΙ ΑΝΤΙΣΤΟΙΧΙΣΗ ΠΟΥ ΜΟΥ ΔΙΝΕΙ ΑΠΑΛΛΑΓΗ ΑΠΟ ΕΞΕΤΑΣΗ ΣΤΟ ΑΠΘ**

Για μαθήματα που έχετε περάσει με επιτυχία στο ίδρυμα υποδοχής και θέλετε απαλλαγή από εξέταση από ένα μάθημα του Προγράμματος Σπουδών του Τμήματος Πολιτικών Μηχανικών στο ΑΠΘ. Χρειάζονται:

1. Αίτηση του φοιτητή. Συνημμένο με τίτλο «**3\_AΙΤΗΣΗ ΑΠΑΛΛΑΓΗΣ ΑΠΟ ΕΞΕΤΑΣΗ ΜΑΘΗΜΑΤΟΣ ERASMUS».** Απαιτείται ξεχωριστή αίτηση για το κάθε μάθημα.
2. Βεβαίωση του καθηγητή. Συνημμένο με τίτλο **«4\_ΑΝΤΙΣΤΟΙΧΙΣΗ ΓΙΑ ΕΞΕΡΧΟΜΕΝΟΥΣ ERASMUS**». **Δεν** είναι η βεβαίωση που πήρατε από το καθηγητή **πριν** την μετακίνηση.

Προσκομίζονται μαζί με τα σχετικά δικαιολογητικά στη Γραμματεία του Τμήματος.

**3.2 ΔΕΝ ΥΠΑΡΧΕΙ ΑΝΤΙΣΤΟΙΧΙΣΗ όμως θέλω να αναγνωριστεί ως Ελεύθερη Επιλογή**

Όσο αφορά μαθήματα για τα οποία ΔΕΝ υπάρχει αντιστοίχιση με μαθήματα του Προγράμματος Σπουδών του Τμήματος Πολιτικών Μηχανικών στο ΑΠΘ, μέχρι **δύο (2)** μαθήματα μπορούν να περαστούν στην αναλυτική βαθμολογία ως μαθήματα Ελεύθερης Επιλογής. Το αντικείμενο των μαθημάτων θα πρέπει να είναι συναφές με το αντικείμενο του Πολιτικού Μηχανικού, δηλαδή δεν αφορά παρακολούθηση ξένης γλώσσας, πολιτιστικών θεμάτων, αθλητισμού κ.τ.λ. Χρειάζονται:

1. Αίτηση του φοιτητή. Συνημμένο με τίτλο **«5\_MΑΘΗΜΑΤΑ ΧΩΡΙΣ ΑΝΤΙΣΤΟΙΧΙΣΗ ΝΑ ΑΝΑΓΡΑΦΟΝΤΑΙ ΩΣ ΕΛΕΥΘΕΡΕΣ ΕΠΙΛΟΓΕΣ»**
2. Μετάφραση του τίτλου του μαθήματος στα Ελληνικά και μετατροπή του βαθμού σας στην κλίμακα του ΑΠΘ από το Συντονιστή ECTS. Το σχετικό έντυπο βρίσκεται συνημμένο με τίτλο **«6\_MΕΤΑΦΡΑΣΗ ΚΑΙ ΜΕΤΑΤΡΟΠΗ ΒΑΘΜΟΥ ΓΙΑ ΕΞΕΡΧΟΜΕΝΟΥΣ ERASMUS ΓΙΑ ΕΛΕΥΘΕΡΕΣ ΕΠΙΛΟΓΕΣ Η ΠΑΡΑΡΤΗΜΑ»** που υπογράφεται από το Συντονιστή ECTS και τον Πρόεδρο του Τμήματος.

Προσκομίζονται στη Γραμματεία του Τμήματος.

**3.3 ΔΕΝ ΥΠΑΡΧΕΙ ΑΝΤΙΣΤΟΙΧΙΣΗ και δεν μπορεί να αναγνωριστεί ως Ελεύθερη Επιλογή**

Εάν έχετε περάσει πάνω από δύο μαθήματα, ή το μάθημα δεν είναι συναφές με το αντικείμενο του Πολιτικού Μηχανικού, αυτά αναγράφονται στο Παράρτημα Διπλώματος με ένδειξη ότι δεν υπολογίζονται για λήψη πτυχίου ούτε στο βαθμό πτυχίου. Επίσης αναγράφονται στο έντυπο “CERTIFICATE OF ACADEMIC RECOGNITION OF EXCHANGE STUDIES ABROAD IN THE FRAME OF THE ERASMUS+ PROGRAMME” που εκδίδεται από τη Γραμματεία του Τμήματος. Χρειάζεται:

1. Μετάφραση του τίτλου του μαθήματος στα Ελληνικά και μετατροπή του βαθμού σας στην κλίμακα του ΑΠΘ από το Συντονιστή ECTS. Το σχετικό έντυπο βρίσκεται συνημμένο με τίτλο **«6\_ΜΕΤΑΦΡΑΣΗ ΚΑΙ ΜΕΤΑΤΡΟΠΗ ΒΑΘΜΟΥ ΓΙΑ ΕΞΕΡΧΟΜΕΝΟΥΣ ERASMUS ΓΙΑ ΕΛΕΥΘΕΡΕΣ ΕΠΙΛΟΓΕΣ Η ΠΑΡΑΡΤΗΜΑ»** που υπογράφεται από το Συντονιστή ECTS και τον Πρόεδρο του Τμήματος.

Προσκομίζεται στη Γραμματεία του Τμήματος.

**Συν. (6)**

1\_ΒΕΒΑΙΩΣΗ ΑΝΑΓΝΩΡΙΣΗΣ ΜΑΘΗΜΑΤΟΣ ERASMUS.docx

2\_ΑΙΤΗΣΗ ΔΗΛΩΣΗ ΜΑΘΗΜΑΤΩΝ ΕΚΠΡΟΘΕΣΜΗ H ΑΛΛΑΓΕΣ.docx

3\_ΑΙΤΗΣΗ ΑΠΑΛΛΑΓΗΣ ΑΠΟ ΕΞΕΤΑΣΗ ΜΑΘΗΜΑΤΟΣ ERASMUS.docx

4\_ΑΝΤΙΣΤΟΙΧΙΣΗ ΓΙΑ ΕΞΕΡΧΟΜΕΝΟΥΣ ERASMUS.docx

5\_ΜΑΘΗΜΑΤΑ ΧΩΡΙΣ ΑΝΤΙΣΤΟΙΧΙΣΗ ΝΑ ΑΝΑΓΡΑΦΟΝΤΑΙ ΩΣ ΕΛΕΥΘΕΡΕΣ ΕΠΙΛΟΓΕΣ.doc

6\_ΜΕΤΑΦΡΑΣΗ ΚΑΙ ΜΕΤΑΤΡΟΠΗ ΒΑΘΜΟΥ ΓΙΑ ΕΞΕΡΧΟΜΕΝΟΥΣ ERASMUS ΓΙΑ ΕΛΕΥΘΕΡΕΣ ΕΠΙΛΟΓΕΣ H ΠΑΡΑΡΤΗΜΑ.docx

|  |  |  |
| --- | --- | --- |
| **Όνομα φοιτητή:** | **Α.Ε.Μ.** | **Περίοδος μετακίνησης:** |
| **Ίδρυμα Υποδοχής** | **ΑΠΘ** | **Να τσεκάρετε ανάλογα** |
| **1** | **2(α)** | **2(β)** |
| **Τίτλος μαθήματος στο Ίδρυμα Υποδοχής****(μόνο μαθήματα που έχετε εξεταστεί με επιτυχία στο Ίδρυμα Υποδοχής σύμφωνα με το Transcript of Records)** | **Κωδικός μαθήματος στο Ίδρυμα Υποδοχής** | **ECTS** | **Τίτλος μαθήματοςστο ΑΠΘ** | **Κωδικός μαθήματος στο ΑΠΘ** | **ECTS** | **Υπάρχει αντιστοίχιση που μου δίνει απαλλαγή από εξέταση στο ΑΠΘ** | **Δεν υπάρχει αντιστοίχιση όμως θέλω να αναγνωριστεί ως ελεύθερη επιλογή** | **Δεν υπάρχει αντιστοίχιση και δεν θέλω/δεν μπορεί να αναγνωριστεί ως ελεύθερη επιλογή, όμως θα περαστεί στο παράρτημα διπλώματος** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |